Deg uzniq igerdan yuk ttnecraḥen tturaren deg yiwen n umṛaḥ, setten deg yiwet n tbaqit, akka i d-nekker nekkni, tudert ur telli ara d udem yeṣfan, teččur d lesrar, d tin yessedhacen mkul ma tnudaḍ fell-as. Assa deg zman i deg nettidir agrud d win i umi id-tettaweḍ yal taɣawsa almi d imi, allalen n teywelt d tussna ur ğğin aḥric i usigen anda agrud ad yessexdem allaɣ-is, lumaɛna llan yimawlan i mazal ḥekkun-d timucuha i tarwa-nsen acku ẓran d akken timucuha d tid ara sen-yessishilen azekka-nsen.